1942 het d´r Arnold Plüss ´s Larveatelier gründet. Masggeball-Larve sin si däglig Brot gsi.  Nai, Larve für Clique mit Vortrab, Tamboure und Pfiffer sin em z´stressig gsi. So het är sich hauptsächlig uf Gugge und Wäge spezialisiert.  Wil die immer ganzi Gsichter brucht hän het är sinere Fantasie kenne freye Lauf losse.  1984 het är s´Atelier verkauft und alli Rächt - im Zämehang mit sim Ateliername und syne Modäll - an ´s Agnes Heitz und em Beat Kaiser abträtte.  Für die beide het Fasnacht aber alli ygschlosse, Gugge, Wäge Clique mit Vortrab, Pfyffer und Tamboure, Ainzelmassge, Grubbe und Kinder. Kurz gsait hän die zwei agfange Larve fir alli Fasnächtler z´mache.  D´r bsunder Hit isch derby, dass d´r Beat Larve für Brillemigger macht. Im Klartäxscht heist das, dass nim muesch halbblind an die drey scheenschte Däg, kasch´s Nasevelo au unter d´r Larve alosse.  Will die zwei au Kunschtstofflarve mache wird de Pfiffer ihri  Larve individuell an jedes Gsicht abasst. Vo wäge in d´Larve pfyffe....!  S´Agnes sorgt fir e sagehaft frindliggi Bedienig vo d´r Kundschaft und berotet in alle Fasnachtsfroge. Sie isch fir d´Perigge zueschtändig und verziert Kepf und Tschäpper, dass mainsch de bisch bi tuusig und einere Nacht... oder im Schlaraffeland... kurz gsait: Si spirt was d´wotsch, wenn´s au vorhär nit gwüsst hesch.